स्वतंत्रता के ७० साल में भी हम अपने ‘स्व’ को नहीं पहचान सके है ! ... क्या इंडिया ही भारत है ? इंडिया क्या है ? जवाहर लाल नेहरु द्वारा लिखित ‘डिस्कवरी ऑफ़ इंडिया’ के बारे में प्रख्यात इतिहास लेखक पैट्रिक फ्रेंच की राय उनसे विपरीत है ! वे लिखते है, “भारत ऐतिहासिकता के ठोस स्तंभों पर टिकी ऐसी संस्कृति है, जिसकी जडें इंडिया से पीछे भी है, और भविष्य में मानवता की जरूरतें पूरी करने के लिए आगे तक भी जाती है !” इसे तात्कालिक सत्ताधीशों ने समझने का प्रयत्न न कर ‘जम्बूद्वीपे, भरतखंडे, .... भारतवर्षे’ के चेहरे से वर्ष को काट कर पहले भारत बना दिया ताकि भारतवासी अपने स्थान और काल के बोध से परिचित न हो सकें और अबोध की स्थिति में भारत को सहज ही ‘इंडिया’ बना लिया ! वस्तुतः हम यह देख समझ ही नहीं सके कि भारत और इंडिया दोनों के गुणसूत्र अलग है !